《任秋田明经读书祇园庵柯岩之游拟枉道过访骤雨不果诗以寄怀》
清代·曹寿铭

绝磴苍茫俯碧浔，烟萝寂寞此登临。已餐石气清诗骨，欲就禅花证佛心。

隔岸云山无鹤导，满湖风雨作龙吟。归舟怅望江头路，杳杳疏钟度水深。

作者简介：曹寿铭，字文孺，初名炳言，字烺斋，会稽人。咸丰戊午优贡，候选知县。有《曼志堂遗稿》。